open-index/open-wikipedia-markdown huggingface dataset:
Կառլ Լոմբե

**Կառլ Լոմբե** ( ), կամերունյան ծագմամբ հայաստանցի ֆուտբոլիստ։ Խաղում է կիսապաշտպանի դիրքում։

## Կարիերա
Կառլ Լոմբեն ծագումով Կամերունից է։ Պատանի տարիքում խաղացել է Կամերունի «Յաունդե» և «Կումբա» ակումբներում։ Պրոֆեսիոնալ կարիերան սկսել է 2003 թվականին Երևանի «Փյունիկ» ֆուտբոլային ակումբում։ Ակումբի կազմում դարձել է Չեմպիոն և Հայաստանի 2004 թվականի առաջնության հաղթող։ 2007 թվականին ինքնակամ հեռացել է ակումբից։ «Փյունիկի» արձագանքը ակնթարթային էր։ Ակումի իրավվաբանները դատի են տվել խաղացողին և շահել դատը։ Այդ թվականին Կառլը տեղափոխվել է գերմանական «Բեն» ֆուտբոլային ակումբ։ Ի վերջո 2007 թվականի դեկտեմբերի 31-ին հեռացել է ակումբից։ Հաջորդ տարում պայմանագիր է ստորագրել Կիպրոսի «Արիս» ակումբի հետ։

## Հետաքրքիր փաստեր
2004 թվականի ապրիլի 9-ին, ժամը 22:00, Մաշտոցում (Երևանի կենտրոն Կառլի վրա հարձակվել են երկու անծանոթներ։ Նրանք հասցրել են 2 դանակի հարված հասցնել ֆուտբոլիստի թիկունքից։ Ոչ հեռվում, խանութում, Կառլի ընկերները տեսել և օգնության են հասել։ Կառլը չի հասցրել տեսնել նրանց դեմքերը։ 2 օր հետո Կառլին դուրս են գրել հիվանդանոցից։

## Ձեռքբերումներ
*  Հայաստան
** *Թիմային:*
*** **[[Հայաստանի Բարձրագույն խումբ (ֆուտբոլ)|Հայաստանի առաջնություն]]**։ 2002, 2003, 2004, 2005
*** **[[Հայաստանի Անկախության Գավաթ|Հայաստանի]]**։ 2004 թվականի Գավաթի խաղերի **Հաղթող**
*** **[[Հակոբ Տոնոյանի անվան Սուպերգավաթ|Հայաստանի]]**։ 2002, 2004, 2005 թվականների Սուպերգավաթի **Հաղթող**
*** **Հայաստանի**։ 2003 թվականի Սուպերգավաթի **հաղթող**
** *Անձնական:*
*** 2004 թվականի **Լավագույն ռմբարկու**

## Ծանոթագրություններ

## Արտաքին հղումներ

* Պրոֆիլը footballdatabase.eu կայքում 

Կատեգորիա:Կամերունցի ֆուտբոլիստներ
Կատեգորիա:Հայ ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Քարաքյոյ

**Քարաքոյ**(), թաղամաս Ստամբուլի Բեյօղլու շրջանում։ Քաղաքի առևտրական խոշոր թաղամասերից մեկն է։ Գտնվում է Ոսկեղջյուրի հյուսիսային ափին՝ Ստամբուլի եվրոպական հատվածում։ Թաղամասը գտնվում է պատմական Գալաթա թաղամասում։ 
Քարաքոյը Ստամբուլի ամենահին թաղամասերից մեկն է։ Ներկայումս այն խոշոր առևտրական և տրանսպորտային կենտրոն է։ Այն կապված է քաղաքի արվարձանների հետ։ Թաղամասի կենտրոնական հատվածում է գտնվում Քարաքոյի հրապարակը։ Գալաթայի կամուրջը Քարաքոյը կապում է Էմինյոնյու թաղամասի հետ, Թերսանե փողոցը կապում է Ազափքափըի հետ, իսկ Վոյվոդա փողոցը՝ Շիշհանեի հետ։ Քարաքոյին հյուսիսում սահմանակից է Բեյօղլուին։
[thumb|350px|Քարաքոյ թաղամասը և [Գալաթայի աշտարակի համայնպատկերը Բոսֆորից]]

Թաղամասի առևտրական կենտրոնում, որը հիմնվել է 19-րդ դարի կեսերին, տեղակայված են թուրքական և արտասահմանյան բանկերի կենտրոնակայաններ և մասնաճյուղեր։ Ներկայումս այն նաև խոշոր մեքենաշինական կենտրոն է։

## Տեսարժան վայրեր
[thumb|upright|Զուլֆարիս սինագոգը, որտեղ տեղակայված է [Թուրքիայի հրեական թանգարանը]]

Կրոնական և կրթական տարբեր հաստատությունների առկայությունը թաղամասում՝ Քարաքոյը դարձնում է ուրույն միջմշակութային հաղորդակցման կամուրջ։ Այստեղ տեղակայված են Կաթոլիկ եկեղեցու, Հույն ուղղափառ եկեղեցիները, Կոստանդնուպոլսի Հայոց Պատրիարքությունը, Բուլղարական եկեղեցին, Հրեական սինագոգները, հայկական, հունական, հրեական, ֆրանսիական, իտալական և ավստրիական դպրոցները, որոնք արտացոլում են Ստամբուլի կոսմոպոլիտ աշխարհայացքը
Բազմաթիվ ճարտարապետական հուշարձաններ, որոնք համարվում են Ստամբուլի այցեքարտը, կարելի է գտնել Քարաքոյում։

* Գալաթայի աշտարակ
* Կամոնդոյի աստիճաններ, որը միացնում է հրեա բանկիր Աբրահամ Կամոնդոյի տունը Վոյվոդա փողոցին։

;Թանգարաններ․
* Ստամբուլի ժամանակակից արվեստների թանգարան, Թուրքիայի առաջին և միակ մասնավոր թանգարանը, որը ստեղծվել է 2004 թվականին 
* Օտտոմանյան բանկ
* Թուրքիայի հրեական թանգարան

;Եկեղեցիներ․
* Սբ Պողոս Պետրոս եկեղեցի,
* Սբ Գևորգ եկեղեցի 
* Սան Միշել եկեղեցի
* Սբ Ֆրանցիսկոսի եկեղեցի
* Սբ Աննայի եկեղեցի
* Սանտա Մարիա եկեղեցի
* Սան Դոմենիկո եկեղեցի
* Սան Զանի եկեղեցի
* Սուրբ Սարգիս հայկական եկեղեցի, որը Ստամբուլի ամենահին եկեղեցին է
* Սբ Հիսուս Փրկիչ եկեղեցի
* Սբ Գրիգոր Լուսավորիչ եկեղեցի

;Սինագոգներ․
* Նեվե Շալոմ սինագոգ
* Թոֆրե Բեգադիմ սինագոգ
* Ստամբուլի իտալական սինագոգ
* Զուլֆարիս սինագոգ
* Օր Հոդեշ սինագոգ

;Մզկիթներ․
* Արապ մզկիթ 
* Սոքուլլու մզկիթ կամ Ազափքափը մզկիթ
* Յերալթը մզկիթ, որը կառուցվել է 17-րդ դարում

## Կրթություն
* Կեդրոնական վարժարան, հայկական վարժարան, որը հիմնադրվել է 1886 թվականին։

## Ծանոթագրություններ

Կատեգորիա:Թուրքիայի հրեական համայնքներ
Կատեգորիա:Ոսկեղջյուր
Կատեգորիա:Ստամբուլի թաղամասեր
Կատեգորիա:Ստամբուլի տրանզիտ կենտրոններ
Ծերունին թոռան հետ (նկար)

thumb|250px|Նկարը մինչ ռեստավրացիան
**«Ծերունին թոռան հետ»** (), վերածննդի դարաշրջանի իտալացի նկարիչ Դոմենիկո Գիրլանդայոյի վրձնին պատկանող նկար։ Այս ստեղծագործությունը նկարիչը վրձնել է 1490 թվականին։ Նկարը 1866 թվականին ձեռք է բերել Լուվրի թանգարանը։ Այն համարվում է նկարչի ամենաճանաչելի ստեղծագործություններից մեկը։ Աչքի է ընկնում Կվատրոչենտոյի դարաշրջանի մյուս նկարներից իր ռեալիստական մոտեցմանբ։ Այսօր այն պահպանվում և ցուցադրվում է փարիզյան Լուվրի թանգարանում։

## Պատմություն
Նկարի պատմությունը մշուշոտ էր մինչև 1880 թվականը։ Այդ ժամանակ «Ծերունին թոռան հետ» ստեղծագործությունը գնեց Լուվրի թանգարանը։ Սկզբից նկարն ուզում էր գնել բեռլինյան Բոդե թանգարանը, սակայն, նկարի սարսափելի վիճակում գտնվելու պատճառով, հրաժարվեց այդ մտքից։ 19-րդ դարի մի շարք աղբյուրներ հայտնեցին այն մասին, որ նկարի մակերեսը մի քանի անգամ մաքրվել և հղկվել է, քանի որ ծերունու դեմքին կային շատ խորը քերծվածքներ։ 1996 թվականին այդ քերծվածքներն ու ներկաթափ հատվածները ենթարկվեցին ռեստավրացիայի և «Ծերունին թոռան հետ» նկարը լիովին վերականգնվեց։

[thumb|left|200px|«Ծերունու գլուխը» (մահվան նկար) Գիրլանդայոյի նկարներից, 28,1×21,5 սմ [Շվեդիայի ազգային թանգարան, Ստոկհոլմ]]

Նկարում պատկերված ծերունին եղել է իրական կերպար։ Այդ մասին է վկայում Ջորջո Վազարիի մոտ մի ժամանակ պահպանված Գիրլանդայոյի կողմից նկարած ծերունու մահվան նկարը։ Այժմ այդ նկարը պահպանվում և ցուցադրվում է Շվեդիայի ազգային թանգարանում։

## Նկարագիր
«Ծերունին թոռան հետ» ստեղծագործության կենտրոնում շեշտադրված է ռինոֆիմա հիվանդությունից ծերունու աղավաղված քիթը։ Ծերունու քիթը դիտողին ձգում է դեպի իրեն, սակայն նկարիչի կողմից այնքան շատ էմոցիաներ կան նկարում պատկերված։ Նկարը հիացնում է նրանով, որ ինչքան տարբեր, բայց միաժամանակ նման են ծերունին ու թոռը միմյանց։ Պապը հոգատարությամբ գրկել է թոռանը ու պահում է ձեռքերի վրա։ Զսպված հիացմունքով և, միաժամանակ մի փոքր մորմոքով, նա դիտում է երեխային։ Իսկ երեխան նույնպես դիտում է պապի աչքերին՝ հավատով և վստահությամբ։ Նա ձեռքը դրել է պապիկի վրա։ Երկուսն էլ հագել են կարմիր գույնի հանդերձանք։

Ծերունին անկեղծորեն գեղեցիկ չէ, սակայն երեխայի նկատմամբ տածած սիրով լի հայացքը փոխում է դիտողի կարծիքը։ Բաց պատուհանից բացվում է տիպիկ իտալական բնապատկեր՝ հովիտ, որով ժապավենաձև հոսում է գետը, իսկ հորիզոնում նշմարվում են բարձրաբերձ լեռներ ու ժայռեր, ինչպես նաև ծառեր։

## Գրականություն
* 
* 
* 
* 

## Ծանոթագրություններ

## Արտաքին հղումներ
* nel sito ufficiale del museo
* Jones, Jonathan. Old Man with His Grandson, Ghirlandaio (c1490), ''The Guardian''. 21 June 2002.

Կատեգորիա:1490 նկարներ
Կատեգորիա:Դոմենիկո Գիրլանդայոյի նկարները
Կատեգորիա:Իտալիայի արվեստ
Կատեգորիա:Լուվրի նկարներ
Կատեգորիա:Վերածննդի կերպարվեստ
Աննա Գաբրիելյան

**Աննա Գուրգենի Գաբրիելյան** (), հայ մոլեկուլային կենսաֆիզիկոս։ Կենսաբանական գիտությունների դոկտոր (1999 թ.): Գուրգեն Գաբրիելյանի դուստրը։

## Կենսագրություն
Աննա Գաբրիելյանը ծնվել է 1941 թվականին Երևանում դերասան Գուրգեն Գաբրիելյանի ընտանիքում։ 1963 թվականին ավարտել է Երևանի պետական համալսարանի ֆիզիկայի ֆակուլտետը։ 1966-2002 թվականներին աշխատել է ՀՀ ԳԱԱ մոլեկուլային կենսաբանության ինստիտուտում, 1981-1990 թվականներին՝ մոլեկուլային կենսաֆիզիկայի խմբի, 1990-2002 թվականներին՝ նուկլեինաթթուների լաբորատորիայի վարիչ, 2002 թվականից՝ Նուրբ օրգանական քիմիայի ինստիտուտում,
1966-1986 թվականներին միաժամանակ դասավանդել է Երևանի պետական համալսարանում։

Աշխատանքները վերաբերում են նուկլեինաթթուների կոնֆորմացիաների վրա միջավայրի, լիգանդների, սպիտակուցների ազդեցությանը փորձանոթային (in vitro) պայմաններում։ Ուսումնասիրել է խիտ աղային լուծույթներում երկպարույր ԴՆԹ-ի մոլեկուլների արտասովոր հատկությունները՝ «անիոնային էֆեկտը», նաև ԴՆԹ-ի եռապարույր ձևի հատկությունները և այն կազմավորող օլիգոնուկ-լեոտիդների կայունացման ուղիները։

## Ծանոթագրություններ

Կատեգորիա:ԵՊՀ դասախոսներ
Կատեգորիա:ԵՊՀ ֆիզիկայի ֆակուլտետի շրջանավարտներ
Կատեգորիա:Կենսաբանական գիտությունների դոկտորներ
Կատեգորիա:Հայ կենսաֆիզիկոսներ
Վինիպեգ (արջ)

**Վինիպեգ** () կամ **Վինի** (), ամերիկյան սև արջի էգ, որը 1915 թվականից մինչև իր մահը՝ 1934 թվականը, ապրել է Լոնդոնի կենդանաբանական այգում։ Ալան Ալեքսանդր Միլնի ստեղծած Վինի Թուխ գրական կերպարի նախատիպն է հանդիսացել։

Վինիպեգին 1914 թվականին ձեռք է բերել կանադական բանակի լեյտենանտ Հարի Քոլբորնը։ Հարին արջուկին Օնտարիոյի Ուայթ Ռիվեր քաղաքի մոտ նրա մորը սպանած որսորդից 20 դոլարով ձեռք է բերել արևմտյան ռազմաճակատ ուղարկվելուց առաջ և գաղտնի տեղափոխել է Մեծ Բրիտանիա։ Արջուկը անմիջապես դարձել է ռազմական կորպուսի կենդանի թալիսմանը, որտեղ Քոլբորնը անասնաբույժ էր ծառայում։ Քոլբորնը արջուկին Վինիպեգ է անվանել կամ համառոտ՝ Վինի, ի պատիվ իր հայրենի քաղաքի պատվին։ Ֆրանսիա մեկնելուց առաջ Քոլբորնը Վինիին հանձնել է Լոնդոնի կենդանաբանական այգուն, իսկ պատերազմից հետո հրաժարվել է արջուկին ետ՝ Կանադա տանել և նվիրել է կենդանաբանական այգուն։ Վինիպեգը Լոնդոնի կենդանաբանական այգում ապրել է 20 տարի և մահացել է 1934 թվականի մայիսի 12-ին։ Այս ամբողջ ժամանակ Վինիպեգի պարենավորումը ապահովել է կանադական ռազմական անասնաբուժական կորպուսը, որի մասին փաստող հուշատախտակ է փակցվել 1919 թվականին արջի վանդակի վրա։

Վինին մեծ ժողովրդականություն էր վայելում կենդանաբանական այգու այցելուների շրջանում, որոնց շարքերում էր գրող Ալան Ալեքսանդր Միլնի որդին։ 1924 թվականին չորսամյա Քրիստոֆեր Ռոբին Միլնը առաջին անգամ է տեսել արջուկ Վինիին և նրա պատվին վերանվանել է իր թավշե արջուկին՝  Արջուկ Էդվարդից՝ Վինի Թուխի, որը իր հերթին ոգևորել է հորը գրել գիրք Վինի Թուխի մասին։ Վինի Թուխի մասին գրքի շնորհիվ արջ Վինիպեգը աշխարհում մեծ ժողովրդականություն է ստացել։

1981 թվականի սեպտեմբերին 61-ամյա Քրիստոֆեր Ռոբին Միլնը Լոնդոնի կենդանաբանական այգում տեղադրել է Վինի արջի արձանը (քանդակագործ՝ Լորն Մաքքին)։ 1999 թվականին «Ֆորտ Հարի Հորս» գնդի հեծյալները նույն այգում տեղադրել են լեյտենանտ Հարի Քոլբորնի ու Վինիպեգի քանդակը, որի կրկնօրինակը հետագայում տեղադրել են նաև Վինիպեգի՝ կանադական քաղաքի, կենդանաբանական այգում։

1996 թվականին Կանադայի փոստը 7,5 մլն տպաքանակով Վինիի և լեյտենանտ Քոլբորնի պատկերով փոստային նամականիշ է թողարկել, իսկ 2004 թվականին Վինիպեգի պատմության հիման վրա կինոնկար է նկարահանվել՝ «Վինի անունով արջը» ), որտեղ Քոլբորնի դերում հանդես է եկել  Մայքլ Ֆասբենդերը։

## Պատկերասրահ

Պատկեր:WinnieColebourn.jpg|Վինին և Հարրի Քոլբորնը
Պատկեր:Winnie The Pet.jpg|Վինին խաղում է զինվորի համազգեստի թևքի հետ
Պատկեր:Winnie-the-Pooh Zoo Winnipeg.JPG|Վինիի և Հարրի Քոլբորնի հուշարձանը Այսինիբոյնում  (Վինիպեգ)


## Գրականություն
* 

## Ծանոթագրություններ

## Արտաքին հղումներ
*
*"Winnie-the-Pooh makes his literary debut", 1987 interview with Colebourn's son, CBC Digital Archives
**[http://therealwinnie.ryerson.ca/ Remembering the Real Winnie: The World's Most Famous Bear Turns 100]* website hosted by Ryerson University
Ում էլ-Ռասաս

**Ում էլ-Ռասասի հնավայր** (), հնագիտական համալիր Հորդանանի թագավորության կենտրոնական հատվածում՝ Մադաբայի մուհաֆազայում` Մադաբա քաղաքից 30 կմ հեռավորության վրա։

Ում էլ-Ռուսայի ավերակները տարբեր պատկանում է հունա-հռոմեական, բյուզանդական և նախաիսլամական քաղաքակրթություններին։

2004 թվականին՝ ՅՈւՆԵՍԿՕ-ի Համաշխարհային ժառանգության 28-րդ նստաշրջանում Ում էլ-Ռուսասի հնավայրը ներգրավվել է Հորդանանում ՅՈւՆԵՍԿՕ-ի Համաշխարհային ժառանգության օբյեկտների ցանկի մեջ։

## Պատմություն
Վաղ բրոնզեդարյան ժամանակաշրջանի պատմա-մշակութային հուշարձան է՝ ստեղծված հռոմեա-բյուզանդական քաղաքակրթությամբ։

Այն եղել է Արաբական թերակղզու և Հորդանանի հնագույն բնակավայրերից մեկը, որի մասին առաջին հիշատակումները եղել են Աստվածաշնչում։ Աստվածաշնչի Երեմնիա գրքում նշվում է, որ քաղաքը դատապարտված է մեծ ոչնչացման։

Ըստ աղբյուրի՝ Ում էլ-Ռասասի շինությունները կառուցվել են Հռոմեական կայսրության Արաբիա նահանգում՝ Մարկոս Տրայանոս կայսեր կառավարման տարիներին (մ.թ.ա. 53-117 թվականներ)։ Ում էլ-Ռասան հայտնի է իր խճանկարչական ժայռապատկերներով։ Այս հնավայրում գտնված կարևորագույն հայտնագործություններից մեկը Սուրբ Ստեփանոսի եկեղեցու խճանկարի հայտնաբերում է։ Ըստ աղբյուրների՝ խճանկարի ստեղծվել է 785 թվականին։ Այն հայտնաբերվել է 1986 թվականին։

Ում էլ-Ռասասի խճանկարը Հորդանանի ամենալավ պահպանված խճանկարչական գործն է, ինչպես նաև ամենախոշորը այս արաբական երկրում։ Խճանկարների վրա պատկերված են որսորդական և ձկնորսական տեսարաններ, ինչպես նաև թվարկված են տարածաշրջանի խոշորագույն քաղաքները։ Ում էլ-Ռասանի խճանկարի վրա թվարկված է ներկայիս Ամման, Մաան, Ալ-Շուբաթ, Ղազա, Երուսաղեմ և մի շարք այլ հնագույն քաղաքների անվանումներ, որոնք ներկայումս գտնվում են հիմնականում երեք պետությունների տարածքում՝ Հորդանան, Իսրայել, Պաղեստին։

Բյուզանդական կայսրության տիրապետության տարիներին 4-րդ դարում աշխարհի տարբեր ծայրերից տարբեր ազգության մարդիկ սկսեցին ուխտագնացություն կազմակերպել դեպի Պաղեստին՝ ճանապարհին ուսումնասիրելով նաև մոտակա սրբավայրերը և հնավայրերը։ Այն անմիջականորեն կապված էր Քրիստոնեության տարածման հետ, քանի որ դեռևս 301 թվականին Հայաստանը ունդունել էր Քրիստոնեությունը՝ աշխարհում առաջինը։

756-785 թվականներին հնավայրում հայտնաբերվել են արձանագրություններ՝ հին հունարեն լեզվով։

## Տես նաև
* Հորդանանում ՅՈՒՆԵՍԿՕ-ի Համաշխարհային ժառանգության օբյեկտների ցանկ
* Վադի Ռամ

## Ծանոթագրություններ

## Արտաքին հղումներ
* ՅՈւՆԵՍԿՕ-ի պաշտոնական կայքում

Կատեգորիա:Զբոսաշրջությունը Հորդանանում
Վինիպեգ (այլ կիրառումներ)

**Վինիպեգ** կարող է վերաբերել՝

* Վինիպեգ,  (Winnipeg, հնդկացի կրի ցեղի լեզվով՝ կեղտոտ ջուր), լիճ Կանադայի հարավում։ Ագասիս մերձսառցադաշտային լճի մնացորդ՝ 217 մ բարձրության վրա։
* Վինիպեգ, քաղաք Կանադայի հարավում, Մանիտոբա նահանգի վարչական կենտրոնը։
* Վինիպեգ, () կամ **Վիննի** (), ամերիկյան սև արջի էգ), որը 1915 թվականից մինչև իր մահը՝ 1934 թվականը, ապրել է Լոնդոնի կենդանաբանական այգում։ Վինի Թուխ գրական կերպարի նախատիպն է հանդիսացել։
* Վինիպեգ Ջեթս (անգլերեն՝ Winnipeg Jets), կանադական պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) Արևմտյան կոնֆերենցիայի Կենտրոնական դիվիզիոնում։
Լիբիական գրականություն

**Լիբիկանա գրականություն:** VII դ.–VIII դ. սկզբին արաբական նվաճումներից հետո Լիբիայում գրականությունը զարգացել է համաարաբական մշակույթի հունով։ XVI դարից սկսած, երբ Լիբիան ընկել է թուրքական տիրապետության տակ, գրականությունը անկում է ապրել։ Այնուամենայնիվ, XVII–XVIII դդ. հանդես են եկել սուֆի բանաստեղծներ Օմար բեն ալ–Ֆարիդը, Ահմեդ ալ–Բախ–լյուլին (մահ. 1701), որոնք հետևել են արաբական հնագույն պոեզիայի ավանդույթներին։ Իրենց քասիդներում գաղութարարների դեմ պայքարի կոչ են արել բանաստեղծներ Ահմեդ աշ–Շարիֆը (1864–1918), Մուսթաֆա բեն Զիրին (1853–1918), Սուլեյման ալ–Բարունին (մահ. 1914): Իտալական գաղութակալության (1912-1943) շրջանի պոեզիային բնորոշ են հայրենասիրական, ազատագրական մոտիվները (Ահմեդ Ռաֆիկ ալ–Մախդաուի, մահ. 1961, Իբրահիմ ալ–Ուստ Ումառ, 1907–1950 թվականներ)։ Անկախության հռչակումից (1951) հետո բանաստեղծներ Ալի Սիդկի Աբալ–Քադերը, Ահմեդ Ֆուադ Շիննիբը, Ալիառ–Ռուկեյնը և ուրիշներ հրաժարվեցին արաբական տաղաչափության դասական ձևերից, հետաքրքրություն ցուցաբերեցին հասարակական խնդիրների, մասամբ՝ հասարակ մարդու կյանքի նկատմամբ։ Արձակը ծնունդ է առել 40–50-ական թթ.: Գլխավոր թեմաներն են՝ լիակատար անկախությունը, սոցիալական հավասարությունը, նախապաշարումների դատապարտումը։ Մուսթաֆա ալ–Միսուրատայի, Մուհամեդ Աբու Խարրուսի Ռիշատ ալ-Խունի, Մուհամեդ Աֆիֆի և ուրիշների նովելների հերոսները բեդվիններ են, ձկնորսներ, արհեստավորներ։ 1960–70-ական թվականների սկզբին գրականություն եկան երիտասարդ բանաստեղծներ ու արձակագիրներ Ջումա ալ-Ֆարանին, Ահմեդ ան–Նուեյրին, Ֆուազիա Բարիյուունը և Աբդել Հաֆեզ ալ–Մայարը։

Կատեգորիա:Լիբիայի մշակույթ
Կատեգորիա:Արաբական գրականություն
Վիլհելմ Լիբկնեխտ

**Վիլհելմ Մարտին Ֆիլիպ Քրիստիան Լյուդվիգ Լիբկնեխտ**  (, ), գերմանացի սոցիալիստ, Գերմանիայի սոցիալ–դեմոկրատական կուսակցության հիմնադիրներից և ղեկավարներից։

Մասնակցել է Գերմանիայում 1848–1849 թվականների հեղափոխությանը, որի պարտությունից հետո արտաքսվել է Շվեյցարիա, ապա՝ Անգլիա։ Տարագրության մեջ ծանոթացել է Կառլ Մարքսի և Ֆրիդրիխ Էնգելսի հետ։ 1850 թվականին մտել է Կոմունիստների միության մեջ։ 1862 թվականին վերադարձել է հայրնիք, մասնակցել I Ինտերնացիոնալի գերմանական ստորաբաժանումների ստեղծմանը։

Համագործակցել է Ավգուստ Բեբելի հետ։ 1869 թվականին Լիբկնեխտն ու Բեբելը Այզենախում հիմնադրել են Գերմանիայի սոցիալ–դեմոկրատական կուսակցությունը, որը ղեկավարվում էր I Ինտերնացիոնալի գաղափարախոսությամբ։

1870–1871 թվականների ֆրանս-պրուսական պատերազմի ժամանակ Բեբելի հետ, հանդես է եկել յունկերության ծրագրերի դեմ։

## Ծանոթագրություններ

Կատեգորիա:Գերմանիայի քաղաքական գործիչներ
Կատեգորիա:Հումբոլդտի համալսարանի շրջանավարտներ
Կատեգորիա:Գերմանացի լրագրողներ
Կատեգորիա:Գերմանիայի սոցիալ-դեմոկրատական կուսակցության անդամներ
Կատեգորիա:Գերմանացի սոցիալ-դեմոկրատներ
Կատեգորիա:Հակապատերազմական ակտիվիստներ
Լիբիայի ճարտարապետություն և կերպարվեստ

**Լիբիական ճարտարապետություն և կերպարվեստ**, Լիբիայի տարածքում պահպանվել են նոր քարի դարի ժայռապատկերներ (փղերի, բիզոնների որսի տեսարաններ, քաղաք Էլ–Ուվեյնաթ), փյունիկյան արվեստի հուշարձաններ (կավե քանդակներ, նախշազարդ խեցեղեն, ապակյա անոթներ, մանյակներ, մ.թ.ա. I հազարամյակ, Լեպտիս–Մագնա), հին հունական, հին հռոմեական և բյուզանդական խճանկարված և քանդակազարդ կառույցների մնացորդներ (Մաբրւաոայի թատրոնը, II–III դդ.), անտիկ կիրառական արվեստի նմուշներ։ Արաբների նվաճումից հետո (VII դ.–VIII դ. սկիզբ) Լիբիայի տարածքում ձևավորվել է արաբա–բերբերական մշակույթը, երևան են եկել քաղաքներ՝ նեղ, ոլորուն փողոցներով, մզկիթներով, մինարեթներով, ներքնաբակեր ունեցող 1–2-հարկանի կավածեփ տներով։ XVIII–XIX դդ. բնորոշ են բազմագմբեթ մզկիթները, որոնք ներքուստ պատված են քանդակազարդերով, որմնանախշերով, բազմագույն մայոլիկայով (Գերնա քաղաքի մզկիթը), հեռավոր շրջաններում մզկիթները կավածեփ, հատակագծում ուղղանկյուն, ամրոցային բնույթի կառույցներ են։ Իտալական տիրապետության շրջանում (1912–43) քաղաքներում ստեղծվել են եվրոպական թաղամասեր։ Անկախության նվաճումից հետո կառուցվում են ժամանակակից դպրոցներ, հիվանդանոցներ, բնակելի և վարչական շենքեր։ Ժողովրդական արվեստի գործերից են վառ երկրաչափական նախշերով գորգերը, դրոշմված կամ ասեղնագործված զարդերով կաշվե իրերը, դրվագված պղնձե անոթները, ոսկերչական առարկաները, արմավենու տերևներից հյուսված խսիրներն ու պայուսակները։

Կատեգորիա:Լիբիայի ճարտարապետություն
Լիլիթ Բրուտյան

**Լիլիթ Գեորգի Բրուտյան** (), հայ լեզվաբան։ Բանասիրական գիտությունների դոկտոր (1992), պրոֆեսոր (2003): Հայոց փիլիսոփայական ակադեմիայի ակադեմիկոս, Երևանի պետական համալսարանի ռուսաց լեզվաբանության, տիպաբանության և հաղորդակցման տեսության ամբիոնի վարիչ։ Լ. Գ. Բրուտյանի գիտական հետաքրքրությունների շրջանակը ընդգրկում է ընդհանուր և համեմատական լեզվաբանության, լեզվափիլիսոփայության, հաղորդակցման տեսության, փաստարկման տեսության, գործաբանության, գենդերային լեզվաբանության, ճանաչողական լեզվաբանության, հոգելեզվաբանության, երեխաների խոսքի, տեղանունների և այլ հիմնահարցեր։

## Կենսագրություն
Լիլիթ Բրուտյանը ծնվել է 1953 թվականի օգոստոսի 7-ին, Երևանում։ 1975 թվականին ավարտել է Երևանի պետական համալսարանը։ 1979 թվականից աշխատում է ԵՊՀ-ում, միաժամանակ՝ ՀՀ ԳԱԱ Լեզվի ինստիտուտի գիտաշխատող, 1994-1995 թվականներին՝ Մոնթքլերի (ԱՄՆ) համալսարանի պրոֆեսոր։
Ուսումնասիրությունները վերաբերում են ընդհանուր և համեմատական լեզվաբանության, լեզվափիլիսոփայության, հոգելեզվաբանության, ճանաչողական լեզվաբանության հիմնախնդիրներին։

Պրոֆեսոր Լ. Գ. Բրուտյանը հեղինակ է մոտ 120 գիտական աշխատությունների, որոնք տպագրվել են Ռուսաստանում, ԱՄՆ-ում, Իսպանիայում, Իտալիայում, Սլովենիայում, Լեհաստանում, Չինաստանում, Նիդեռլանդներում, Ֆինլանդիայում, Ուկրաինայում, Շվեյցարիայում, Լիտվիայում և այլ երկրներում։ Հրապարակումների թվում 10 գիրք է։

Գիտական զեկույցներով հանդես է եկել Նիդեռլանդներում, ԱՄՆ-ում, Իսպանիայում, Ռուսաստանում, Ֆինլանդիայում, Շվեցարիայում, Լեհաստանում, Լիտվայում, Բելառուսում, Չինաստանում և այլն։

Փաստարկման ուսումնասիրման միջազգային ընկերության (Նիդեռլանդներ), Գործաբանության միջազգային ընկերության (Բելգիայ), "Journal of US-China Foreign Language" (ԱՄՆ), "Journal of Sino-US English teaching" (ԱՄՆ), "Լեզու և լեզվաբանություն" ամսագրերի խմբագրակազմերի, գիտական աստիճաններ շնորհող մասնագիտացված խորհուրդների անդամ է, Հայաստանի կրթության և գիտության նախարարության Գիտության պետական կոմիտեի փորձագետ և այլն։

## Մրցանակներ
* «Աշխարհի առաջատար մանկավարժ 2005» (Մեծ Բրիտանիա) մրցանակ, 2005
* Հայաստանի կրթության և գիտության նախարարության պատվոգիր, 2009

## Ծանութագրություններ

## Արտաքին հղումներ
* Լիլիթ Գեորգի Բրուտյանը ԵՊՀ կայքում 

Կատեգորիա:Բանասիրական գիտությունների դոկտորներ
Կատեգորիա:ԵՊՀ դասախոսներ
Կատեգորիա:ԵՊՀ շրջանավարտներ
Կատեգորիա:Հայ լեզվաբաններ
Կատեգորիա:Հայ պրոֆեսորներ
Կատեգորիա:Հայ մանկավարժներ
Աշխատանք (ֆիզիկա)

thumb|right

**Աշխատանք**, էներգիայի քանակական փոփոխությունները բնութագրող մեծություն։ Աշխատանքը մարմնի S տեղափոխման և նրա ուղղությամբ ազդող հաստատուն F ուժի սկալյար արտադրյալն է։ Եթե ազդող ուժը տեղափոխման ուղղության հետ կազմում է α անկյուն, ապա աշխատանքը որոշվում է A=\vec{F}\cdot\vec{S}=FS\cos\alpha բանաձևով։ Տեղափոխմանն ուղղահայաց (α = 90°) ազդող ուժի աշխատանքը զրո է, իսկ նրա ուղղությամբ (α = 0°) ազդողինը՝ ամենամեծը։ Դիմադրող ուժերի (α = 180°) Ա. բացասական է։

Երբ ազդող ուժը տեղափոխման տարբեր մասերում տարբեր (փոփոխական) է, ճանապարհը բաժանում են տարրական այնպիսի մասերի, որոնցից յուրաքանչյուրի վրա ուժը կարելի է հաստատուն համարել, և վերցնում այդ մասերում կատարված աշխատանքների գումարը՝

A=\sum_{k=1}^n\Delta{A_k} = \sum_{k=1}^n{F_k}\Delta{S_k}։

Աշխատանքի վերոհիշյալ սահմանումը անկախ է ուժի բնույթից։

Պոտենցիալային դաշտերում աշխատանքը կախված չէ հետագծի ձևից (օրինակ՝ էլեկտրաստատիկ և գրավիտսւցիոն դաշտերում)։ Աշխատանքի չափման միավորներն են ջոուլը (ՄՀ համակարգ), էրգը, էլեկտրոնվոլտը, և այլն։

Կատեգորիա:Էներգիա (ֆիզիկա)
Կատեգորիա:Մեխանիկա
Կատեգորիա:Ուժ
Կատեգորիա:Ֆիզիկական մեծություններ
Լիբերիայի պատմություն

**Լիբերիայի պատմություն**։ Լիբերիայի ժողովուրդների վաղ շրջանի պատմությունը վատ է ուսումնասիրված։ XIX դարի 2-րդ կեսին, երբ Լիբերիայի տարածքի առափնյա մասերում երևացին եվրոպացիները, բնիկները դեռևս վարում էին բնատնտեսություն։ 1821 թ. ԱՄՆ-ի նեգրերի մի խումբ տեղական առաջնորդներից գնեց Փրովիդենս կղզին նրա դիմաց գտնվող մայրցամաքի հատվածը։ Այդ տարածքում հիմնվեց ԱՄՆ-ում ազատագրված նեգրերի բնակավայր Մոնրովիա անունով (ի պատիվ ԱՄՆ-ի պրեզիդենտ Մոնրոյի), իսկ ամբողջ գաղութը կոչվեց Լիբերիա (լատ. liber-ազատ բառից)։ 1834–36 թվականներին առաջացան նոր բնակավայրեր, որոնք միմյանցից անկախ էին։ 1839 թ. Լիբերիայի բնակավայրերը միավորվեցին ֆեդերալ սկզբունքներով։

1847 թվականի հուլիսի 26-ին հռչակվեց Լիբերիայի Հանրապետությունը։ Ներգաղթողները, որոնք իրենց անվանում էին ամերիկանա–լիբերիացիներ, տիրապետող դիրք գրավեցին պետական, վարչական մարմիններում և տնտեսության մեջ։ Մեծ Բրիտանիան և Ֆրանսիան XIX դարի 2-րդ կեսից փորձեցին անեքսիայի ենթարկել Լիբերիային։ 1911 թ. Լիբերիան հասավ նրան, որ այդ երկրները ճանաչեցին իր սահմանները։ Ներգաղթածների և բնիկների միջև պայքարը և եվրոպական երկրների ագրեսիան ծանրացրին երկրի ֆինանսական դրությունը։ Լիբերիան ստիպված դիմեց արտաքին փոխառությունների:1918 թվականին Լիբերիան Անտանտի կազմում ձևականորեն մասնակցեց առաջին համաշխարհային պատերազմին։ Երկրորդ համաշխարհային պատերազմի ժամանակ(1939 - 1945 թթ.)Լիբերիան պաշտոնապես միացավ (1944) հակաֆաշիստական դաշնակցությանը։ ԱՄՆ–ը Լիբերիայում կառուցեց ռազմաբազաներ։ 1944-ին Լիբերիայի պրեզիդենտ (մինչև 1971 թ.) Տաբմենը հռչակեց «միավորման քաղաքականություն», որի նպատակն էր բնիկների ևներգաղթածների  սերունդների միջև անհավասարության վերացումը։ 1945 թ. բնիկները (տղամարդիկ) ընտրելու իրավունք ստացան, որը սահմանափակված էր գույքային ցենզով։ Սակայն միջէթնիկական հակասությունները լրիվ չհաղթահարվեցին։ Ետպատերազմյան տարիներին ուժեղացավ ազգային բուրժուազիայի և բանվոր դասակարգի ձևավորման ընթացքը։ 1959թվականին Լիբերիան ԱՄՆ–ի հետ կնքեց ռազմական պայմանագիր՝ «Լիբերիայի դեմ ագրեսիայի կամ ագրեսիայի սպառնալիքի դեպքում» կոնսուլտացիաների վերաբերյալ։ Լիբերիան Աֆրիկայի միասնության կազմակերպության գործուն անդամներից է․ դատապարտում է ռասիզմը ՀԱՀ-ում, Հարավային Ռոդեզիայում։ 1971-ի հուլիսին պրեզիդենտ դարձավ  Տոլբերտը։ 1972 թվականին դեսպանություններ փոխանակվեցին ԽՍՀՄ-ի և Լիբերիաի միջև։ 1973 թվականից 74-ին դիվանագիտական հարաբերություններ հաստատվեցին սոցիալիստական մի շարք երկրների հետ։

Կատեգորիա:Լիբերիայի պատմություն
Զինաթափում

**Զինաթափում**, պատերազմ վարելու միջոցների լիակատար ոչնչացման կամ նշանակալի կրճատման միջոցառումների ամբողջություն։ Կարող է լինել ինչպես բազմակողմանի, այնպես էլ միակողմանի։

Միջուկային և զանգվածային ոչնչացման այլ զենքերի կուտակումը զինաթափումը դարձնում է հրատապ խնդիր։ Զինված ուժերի սահմանափակ կիրառման պայմանագրեր կնքվել են դեռևս հնում։ Շահագործական հասարակարգերում զինաթափման գաղափարն իշխող դասակարգերն օգտագործել են քաղաքական խուսավարման, հակառակորդի ռազմական պոտենցիալը թուլացնելու, սեփականը՝ խթանելու նպատակով։

Ներկայում զինաթափումը հիմնականում ուղղված է միջուկային զենքերը վերահսկելուն, սահմանափակելուն և կրճատելուն։

Կատեգորիա:Խաղաղություն
Կատեգորիա:Միջուկային զենք
Գրիգոր Անուշյան

**Գրիգոր Անուշյան** (Անուշ) (), հայ գրող-երգիծաբան, հասարակական գործիչ։

## Կենսագրություն
Ծնվել է մարտի 15 (27)-ին, Բուլղարիայի Ռուշչուկ (Ռուսե) քաղաքում։ 1808 թվականին տեղափոխվել է Բուխարեստ։ Դիվանագետ Մանուկ Բեյ Միրզայանի կտակի համաձայն, 1817 թվականին մասնակցել է Բուխարեստի հայ առաջին ազգային դպրոցի հիմնադրմանը։ Ռումինահայ թեմական խորհրդի դիվանում պահպանվել է Անուշյանի ձեռագիրը (1802–1828)՝ բաղկացած 16 տարբեր նյութերից, ուր կան բազմաթիվ ուշագրավ տեղեկություններ, փաստեր։ Համարվում է հայ նոր գրականության անդրանիկ երգիծաբանը։ Անուշյանը մահացել է Բուխարեստում։

## Գրականություն
* Փափազյան Վրթ., Դրամին «Տավատամբ»–ը, Թեոդիկ, Ամենուն տարեցույցը, ԿՊ, 1914, էջ 169-71
* Սիրունի Տ. Ճ., Գրիգոր Անուշ, «Նոր կյանք» (Բուխարեստ), 1969, 18 ապրիլի, 15

## Ծանոթագրություններ

Կատեգորիա:Բուլղարահայ արձակագիրներ
Կատեգորիա:Բուլղարահայ երգիծաբաններ
Կատեգորիա:Բուլղարահայ հասարակական գործիչներ
Կատեգորիա:Գրողներ այբբենական կարգով
Կատեգորիա:Ռումինահայ արձակագիրներ
Կատեգորիա:Ռումինահայ երգիծաբաններ
Կատեգորիա:Ռումինահայ հասարակական գործիչներ
Nikon D3200

**Nikon D3200**-ը 24.2 մեգափիքսել DX ֆորմատով DSLR Nikon F-mount Ֆոտոխցիկ է, որը հրապարակվել է Nikon ընկերության կողմից 2012 թվականի ապրիլի 19-ին։ Այն հաջորդում է Nikon D3100-ին Nikon-ի սիրողական DSLR ֆոտոխցիկների շարքում։ Այն ստացել է նոր "Guide Mod" ընտրանքի հնարավորություն, որը թույլ է տալիս սկսնակ լուսանկարչին, ծանոթանալու տեսախցիկի հնարավորություններին և ճիշտ օգտագործել այն։

= Նոր հնարավորություններ =
* 24.2 (24.7) մեգափիքսել DX-format CMOS սենսոր 12-բիթ հաճախականույամբ
* 1080p full HD տեսանկարահանում
* Նոր Nikon Expeed 3 պրոցեսոր
* Active D-Lighting հնարավորություն
* Ավտոմատ քրոմատիկ շեղման ուղղում
* Ավտոմատացված Սենսորի մաքրում

## Ծանոթագրություններ

Կատեգորիա:Լուսանկարչական սարքեր
Ախալդաբա (Ախմետայի շրջան)

**Ախալդաբա** (), գյուղ Վրաստանում։ Գտնվում է Կախեթի մարզի Ախմետայի շրջանում։

## Դիրք
Գյուղը գտնվում է ծովի մակարդակից 750 մետր բարձրության վրա։ Մարզկենտրոն Ախմետայից հեռու է 13 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 11 մարդ։

## Տրանսպորտ
Գյուղը շրջկենտրոն Ախմետայի հետ կապված է ավտոխճուղով։ Շրջանի տարածքով երկաթուղին չի անցնում, այն հեռու է գտնվում Սև ծովի նավահանգիստներից։

Ամենամոտ օդանավակայանը գտնվում է մարզկենտրոն Թելավում։ Այն ունի տեղական նշանակություն։

## Ծանոթագրություններ

Կատեգորիա:Ախմետայի շրջան
Կատեգորիա:Վրաստանի գյուղեր
Ուիմբլդոնի մրցաշարի կանանց զուգախաղ 2015

225px|մինի|աջից|Կանանց զուգախաղի մրցաշարի հաղթող Մարտինա Հինգիսը
225px|մինի|աջից|Կանանց զուգախաղի մրցաշարի հաղթող Սանիա Միրզան
225px|մինի|աջից|Մարտինա Հինգիսը և Սանիա Միրզան հաղթանակից հետո
**Ուիմբլդոնի մրցաշարի կանանց զուգախաղ 2015**, թենիսի կանանց մենախաղի մրցաշար, թենիսի հիմնական՝ Մեծ Սաղավարտի, մրցաշարերից մեկը։ Անց է կացվել 2015 թվականի հունիսի 19-ից մինչև հուլիսի 12-ը, Լոնդոնի «All England Lawn Tennis and Croquet Club» («Համանգլիական լաուն-թենիսի և կրոկետի ակումբ») ակումբի կորտերում, Մեծ Բրիտանիա։

Սառա Էրանին և Ռոբերտա Վինչին նախորդ մրցաշարի հաղթողներն էին, սակայն Էրանին որոշել էր չմասնակցել մրցաշարին, իսկ Վինչին խաղում էր Կարին Կնապի հետ զույգով և երրորդ շրջանում պարտվել են Քեյսի Դելակուա-Յարոսլավա Շվեդովա զույգին։

Վերին դասակարգված Մարտինա Հինգիսը և Սանիա Միրզան շահել են տիտղոսը, եզրափակիչում 5-7, 7-6(7-4), 7-5 հաշվով հաղթանակ տանելով Եկատերինա Մակարովայի և Ելենա Վեսնինայի նկատմամբ։ Սանիա Միրզան դարձել է առաջին հնդիկ թենիսիստուհին, ով հաղթանակ է տարել Մեծ Սաղավարտի կանանց զուգախաղի մրցաշարում, իսկ Մարտինա Հինգիսը շահել է իր 10-րդ տիտղոսը Մեծ Սաղավարտի կանանց զուգախաղի մրցաշարերում և առաջին տիտղոսը 2002 թվականի Ավստրալիայի բաց առաջնությունից հետո։

## Դասակարգում

## Հատուկ հրավիրվածներ (WC)

## Որակավորվածներ

## Հիմնական ցանց
* Հապավումներ
** Q - Որակավորված
** WC - Wild card, Ջոկեր
** LL - Երջանիկ անհաջողակ
** PR - Պաշտպանված վարկանիշ


### Վերին ցանց
#### Բաժին 1

#### Բաժին 2

### Ստորին ցանց
#### Բաժին 3

#### Բաժին 4





### Վերին ցանց
#### Բաժին 1

#### Բաժին 2

### Ստորին ցանց
#### Բաժին 3

#### Բաժին 4







### Քառորդ եզրափակիչ

### Կիսաեզրափակիչ

### Եզրափակիչ

## Աղբյուրներ
* Պաշտոնական կայք
* Կանանց զուգախաղի մրցաշարի ցանց 
* Կանանց զուգախաղի մրցաշարի արդյունքներ
* Մրցաշարի պրոֆիլը ATP կայքում
* Ուիմբլդոնի մրցաշարի կանանց զուգախաղի եզրափակիչի մասնակիցներն ու հաղթողները

Կատեգորիա:Ուիմբլդոնի մրցաշար
Կատեգորիա:Մեծ սաղավարտի (թենիս) մրցաշարեր
Կատեգորիա:Թենիսի մրցաշարեր
Կատեգորիա:2015 կանանց թենիսում
Անդրադարձ փոխառություն

**Անդրադարձ փոխառություն**, փոխառության այն երևույթը, երբ փոխատու լեզվից անցած բառը՝ փոխառու լեզվից նորից վերադառնում է փոխատուին նույն կամ փոփոխված իմաստով։ Ուղին նշվում է A→B→A, որտեղ A-ն առաջին փոխատու լեզուն է։

Արդյունքում սովորաբար առաջանում են դուբլետներ, որտեղ վերափոխառված բառը գոյություն է ունենում սկզբնական բառի հետ, չնայած որոշ դեպքերում սկզբնական բառը հնարավոր է արդեն դուրս է եկել կիրառությունից։

Որոշ դեպքերում փոխառման գործընթացը կարող է ավելի բարդ լինել, բառերը մինչև սկզբնական լեզվին վերադառնալը կարող են անցնել մի լեզվից մյուսը։

Օրինակ՝ ֆրանսերենից անգլերեն անցած «boget» բառը՝ «փողի տոպրակ» նշանակությամբ, իմաստով և արտասանությամբ փոփոխվելով՝ նորից անցել է ֆրանսերենին և այլ լեզուներին՝ «բյուջե» նշանակությամբ։ Թյուրքական լեզուներից ռուսերենին անցած «карандаш»՝ «սև քար» բառը իմաստափոխվելով նորից վերադարձել է թյուրքական լեզուներ։

## Վերափոխառված ձևույթներ
Նույնատիպ գործընթաց է տեղի ունենում, երբ լեզվի նոր բառը ստեղծվում է որևէ լեզվի բաղադրիչի հիման վրա, ապա նորից վերադառնում բաղադրիչի փոխատու լեզվին կամ դրա ժամանակակից տարբերակին։ Արևմտյան լեզուներում այս գործընթացը հիմնականում է տեղի է ունենում հին հունարենից և լատիներենից փոխառված բաղադրիչների հետ, որոնք ռոմանիզացվելուց հետո կարող են վերադառնալ ժամանակակից հունարեն լեզու։

## Ծանոթագրություններ

Կատեգորիա:Ձևաբանություն
Ծրագրային ապահովման արտոնագիր

**Ծրագրային ապահովման արտոնագիր**, ծրագրային ապահովման օգտագործման և տարածման առաջին գործիքը, որը պաշտպանված է հեղինակային իրավունքով։ Սովորաբար ծրագրային ապահովման արտոնագիրը հեղինակին թույլ է տալիս օգտագործել ծրագրի մեկ կամ մի քանի տարբերակներ, իսկ օգտագործումը արտոնագրի բացակայության դեպքում համարվում է հեղինակային իրավունքների խախտում։

## Ազատ և ոչ ազատ
Ծրագրային ապահովման արտոնագրերը բաժանվում են երկու մեծ խմբի՝ ոչ ազատ (սեփականատիրական) և ազատ ու բաց ծրագրային ապահովման արտոնագրեր։ Նրանց տարբերությունը մեծ ազդեցություն ունի ծրագրի վերջնական օգտագործողի վրա։

### Ոչ ազատ արտոնագիր
[մինի|[Հեղինակային իրավունքների պահպանման նշան|Հեղինակային իրավունքի նշանը՝ ©]]
Ոչ ազատ արտոնագրի էությունը նրանում է, որ ծրագրային ապահովման հեղինակն այն օգտագործողին թույլտվություն է տալիս օգտագործել ծրագրի մեկ կամ մի քանի տարբերակներ, սակայն միաժամանակ շարունակում է մնալ բոլոր այդ տարբերակների իրավունքների տերը։ Այս տարբերակի գլխավոր հատկանիշներից է այն, որ ծրագրային ապահովման գործնականում բոլոր իրավունքները մնում են հեղինակին, իսկ օգտագործողին տրամադրվում է միայն սահմանափակ իրավունքներ։ Ոչ ազատ արտոնագրին բնորոշ է մեծ քանակությամբ պայմաններ, որոնք արգելում են ծրագրային ապահովման օգտագործման այլ տարբերակները, անգամ նրանք, որոնք առանց այդ արգելքի կթույլատրվեին համաձայն հեղինակային իրավունքների մասին օրենքի։

Ոչ ազատ արտոնագրով ծրագրային ապահովման լավ օրինակ է Microsoft Windows-ը, որն ներառում է օգտագործման արգելված տարբերակների մի ամբողջ ցուցակ, ինչպիսիք են ԾԱ-ի հետմշակումը, համակարգի միաժամանակ օգտագործումը մի քանի օգտագործողի կողմից, համակարգի աշխատանքային բնութագրերի ընդլայնված թեստավորումը և այլն։

Ոչ ազատ արտոնագրով ԾԱ օգտագործողը պետք է ընդունի օգտագործման պայմանները, քանի որ իրավական առումով ԾԱ-ն պատկանում է ոչ թե օգտագործողին, այլ նրա հեղինակին։ Օգտագործման պայմանները չընդունելու դեպքում օգտագործողն ընդհանրապես հնարավորություն չի ստանա աշխատել ծրագրի հետ։

### Ազատ արտոնագիր
Ի տարբերություն ոչ ազատ արտոնագրին, ազատ և բաց արտոնագիրը ծրագրի որոշակի տարբերակի իրավունքը չի պահպանում ստեղծողին, այլ փոխանցում է վերջնական օգտագործողին։ Արդյունքում օգտագործողը սովորաբար կարևոր իրավունք է ստանում, որը համաձայն հեղինակային իրավունքների մասին օրենքի, ունի ծրագրային ապահովման տարբերակի սեփականատերը, սակայն ԾԱ-ի ողջ իրավունքները մնում է ստեղծողին։

Բաց և ազատ ծրագրային ապահովման լավ օրինակ է GNU General Public License (GPL), որն օգտագործողին տալիս է այն հետմշակելու կամ փոփոխություններ կատարելու ամբողջական իրավունքները։ Ազատ արտոնագրով ԾԱ օգտագործողը պարտավոր չէ ընդունել օգտագործման պայմանները։

## Տես նաև
* Ազատ ծրագրային ապահովում
* GNU ազատ փաստաթղթային արտոնագիր

## Ծանոթագրություններ

## Արտաքին հղումներ
* Ծրագրակազմի Ազատության Օրենքի Կենտրոն (անգլերեն)
* Ազատ ծրագրակազմի բացատրություն (անգլերեն)
* Ազատ Ծրագրակազմի Ամսագիր (անգլերեն)


Կատեգորիա:Հեղինակային իրավունք
Դիեգո Վալերի

**Դիեգո Էռնան Վալերի** (, ), արգենտինացի ֆուտբոլիստ, կիսապաշտպան։ Հանդես է գալիս ամերիկյան «*Պոտլանդ Տիմբերսի*» կազմում։

2011 թվականին Արգենտինայի հավաքականի կազմում մասնակցել է 3 հանդիպման։

«*Պոտլանդ Տիմբերս*ի» կազմում անցկացրած առաջին մրցաշրջանում ճանաչվել է ՄԼՍ-ի տարվա լավագույն նորեկ, ինչպես նաև թիմի հետ դարձել է ՄԼՍ-ի գավաթակիր։

## Ակումբային կարիերա
### «Լանուս»
Դիեգո Վալերին սկսել է իր ֆուտբոլային կարիերան «Լանուս»-ի ակադեմիայում։

Թիմի հիմնական կազմում իր նորամուտը Դիեգոն նշել է 2003 թվականի սեպտեմբերի 27-ին՝ «Ատլետիկո Վելեզի» դեմ խաղում։ Հանդիպումն ավարտվել է 1:1 հաշվով։ 2007 թվականին Լանուսի կազմում դարձել է Արգենտնայի չեմպիոն։

### «Պորտու»
2009 թվականի հուլիսի 16-ին Դիեգոն տեղափոխվել է պորտուգալական «Պորտու»։ Թիմի կազմում անցկացրել է մեկ մրցաշրջան և դարձել Պորտուգալիայի չեմպիոն։

### «Ալմերիա»
2010 թվականին Վալերին վարձակալական հիմունքներով տեղափոխվել է իսպանական «Ալմերիա»։ Թիմի կազմում անցկացրել է կես մրցաշրջան։

### «Պորտլանդ Տիմբերս»
2013 թվականի հունվարին Դիեգո Վալերին տեղախփովել է ամերիկյան «*Պորտլանդ Տիմբերս*»։ Տրանսֆերն արժեցել է 400000 դոլլար։

2013 թվականի օգոստոսի 6-ին ամերիկյան ակումբը գնել է ֆուտբոլիստի ամբողջական տրանսֆերը։ Թիմի կազմում իր առաջին երկու մրցաշրջանների ընթացքում Վալերին դարձել է 22 գոլի և 27 գոլային փոխանցման հեղինակ։

2014 թվականի օգոստոսի 6-ին ՄԼՍ-ի աստղերի թիմի կազմում մասնակցել է գերմանական «Բավարիայի» դեմ կայացած ընկերական խաղին։ Դիեգոն դարձել է հաղթական գոլի հեղինակ։

2016 թվականի օգոստոսի 10-ին Դիեգոն Վալերին երկարաձգել է թիմի հետ գործող պայմանագիրը։

## Միջազգային կարիերա
Արգենտինայի ազգային հավաքականի կազմում Դիեգոն իր նորամուտը նշել է 2011 թվականի մարտի 16-ին՝ Վենեսուելայի հավաքականի դեմ խաղում։ Հանդիպումն ավարտվել է Արգենտինայի ազգային հավաքականի հաղթանակով՝ 4-1 հաշվով։

## Ձեռքբերումներ
* Արգենտինայի չեմպիոն - 2007
* Պորտուգալիայի գավաթակիր - 2009/10
* Պորտուգալիայի սուպերգավաթակիր - 2009
* ՄԼՍ-ի գավաթակիր - 2015

## Ծանոթագրություններ

## Արտաքին հղումներ
* Դիեգո Վալերի էջը ՄԼՍ-ի պաշտոնական կայքում
* Էջը national-football-teams.com կայքում

Կատեգորիա:1986 ծնունդներ
Կատեգորիա:Ալմերիայի ֆուտբոլիստներ
Կատեգորիա:Արգենտինայի հավաքականի ֆուտբոլիստներ
Կատեգորիա:Բուենոս Այրես քաղաքում ծնվածներ
Կատեգորիա:Լա Լիգայի ֆուտբոլիստներ
Կատեգորիա:Մայիսի 1 ծնունդներ
Կատեգորիա:Պորտուի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Արգենտինացի ֆուտբոլիստներ
Կատեգորիա:Լանուսի ֆուտբոլիստներ
Չեթին Ալթան

**Չեթին Ալթան** (), թուրք գրող, հրապարակախոս և լրագրող։

## Կենսագրություն
Չեթին Ալթանը ծնվել է 1927 թվականի հունիսի 22֊ին Ստամբուլում։ Նրա հայրը Հալիտը եղել է փաստաբան։ Նրա մայրը Նուրհայաթը ունի ղրիմաթաթարական ծագում։ Մինչև 7 տարեկանը նրան անվանել են Ալթան։ 1934 թվականին Թուրքիայում ընդունվեց «Ազգանունների մասին» օրենքը, որը պարտադրում էր բոլորին ունենալ ազգանուններ։ Չեթին Ալթանի ծնողները վերցրին Ալթան ազգանունը, իսկ որդու անունը փոխեցին Չեթինի։

8 տարեկանում ընդունվել է Գալաթասարայի վարժարան, որի ընթացքում Ալթանը, իր խոսքեորով, իրեն ճնշված և միայնակ էր զգում։ Այնուհետև սովորել է Անկարայի համալսարանի իրավաբանության ֆակուլտետը։ Համալսարանը ավարտելուց հետո սկսել է գրել։ Ալթանի խոսքերով՝ ինքը որոշել է դառնալ գրող, այլ ոչ թե դիվանագետ, ինչպես ցանկանում էր նրա հայրը։ Ըստ Ալթան ավագի, դրանով կհաղթահարվեր որդու միայնակությունը։

Հրապարակել է պոեմներ և պատմվածքներ, որոնք հրատարակվել են «Çınaraltı», «Varlık», «İstanbul» և «Kaynak» հրատարակչությունների կողմից։ Նրա առաջին գիրքը՝ «Երրորդը» լույս է տեսել 1946 թվականին։ Աշխատել է նաև որպես լրագրող, եղել է սյունակագիր «Halkçı», «Tan», «Akşam», «Milliyet», «Yeni Ortam», «Hürriyet», «Güneş» և «Çarşaf» պարբերականներում։

1959 թվականին Աբդի Իփեկչիի հրավերով դարձել է Milliyet֊ի սյունակագիր։

Պետական հեղաշրջումից հետո, որը իրականացվել է 1960 թվականին Թուրքիայում, Չեթինը զբաղվել է քաղաքականությամբ։ 1965 թվականին ընտրվել է Թուրքիայի Ազգային մեծ ժողովի պատգամավոր։

Չեթին Ալթանը հայտնի է իր սուր քննադատություններով։ Մոտ 300 անգամ փորձ է կատարվել նրան դատապարտելու, երեք անգամ ձերբակալվել է և երկու անգամ բանտարկվել։

2015 թվականի սեպտեմբերին տեղափոխվել է Ֆաթիհի համալսարանի բժշկական ֆակուլտետի կից հիվանդանոց, այն բանից հետո, երբ Ալթանի մոտ հայտնաբերվեց թոքերի բորբոքում, շնչառական անբավարարություն, սեպսիս և պնևմոնիա։ Չեթինը մահացել է 2015 թվականի հոկտեմբերի 22֊ին Ստամբուլում։

Թաղվել է 2015 թվականի հոկտեմբերի 23֊ին Զինջիրլիքույու գերեզմանատանը։
## Ծանոթագրություններ

Կատեգորիա:Թուրք գրողներ
Կատեգորիա:Թուրք աթեիստներ
Կատեգորիա:Անկարայի համալսարանի շրջանավարտներ
Կատեգորիա:Անձինք:Ստամբուլ
Կատեգորիա:Ստամբուլում ծնված գրողներ
Կատեգորիա:Ստամբուլի պատգամավորներ
Կատեգորիա:Զինջիրլիքույու գերեզմանատանը թաղվածներ
Կատեգորիա:Գալաթասարայի վարժարանի շրջանավարտներ
Կատեգորիա:Թուրք լրագրողներ
Կատեգորիա:Ղրիմաթաթարական ծագմամբ թուրքեր
Կատեգորիա:Անկարայի համալսարանի իրավագիտության ֆակուլտետի շրջանավարտներ
Կատեգորիա:Թուրք սյունակագիրներ
Կատեգորիա:Թուրք նախկին մուսուլմաններ
Կատեգորիա:Թուրք սոցիալիստներ
Կատեգորիա:Milliyet թերթում աշխատած անձինք
Կատեգորիա:Բուրհան Ֆելեք մամուլի ծառայության մրցանակի դափնեկիրներ
Կատեգորիա:Թուրքիայի Ազգային մեծ ժողովի պատգամավորներ
Կատեգորիա:Թուրք դրամատուրգներ
Կատեգորիա:Թուրք մարքսիստներ
Big Girls Don’t Cry

**«Big Girls Don’t Cry»**, փոփ ոճի երգ՝ գրված և կատարված ամերիկացի երգչուհի և երգերի հեղինակ Ֆերգիի կողմից։ Դարձել է նրա դեբյուտային *[[The Dutchess]]* (2006) ալբոմի չորրորդ սինգլը և նրա 3-րդ հիթը, որ գլխավորել է Billboard Hot 100 (ԱՄՆ) հիթ-շքերթը 2007 թվականին։ Երգչուհին այդ երգի համար 2008 թվականի փետրվարի 10-ի ստացել է «Գրեմմի» լավագույն կանացի փոփ-կատարում անվանակարգում։ Երգը ''Billboard'': All-Time Hot 100 Top Songs հիթ-շքերում զբաղեցրել է 89-րդ հորիզոնականը և 2009 թվականին զբաղեցրել է 13-րդը տեղը տասնամյակի կոմերցիոն ամենահաջողակ երգերի ցանկում, որ կազմվել էր *[[Billboard]]*-ի կողմից (Hot 100 Songs of the Decade)-ի տվյալներով։ Երգը դարձել է 8-րդը տասնամյակի փոփ-երգերի (Mainstream Top 40) հիթ-շքերթում։

## Պատմություն
Երգը ունեցել է համաշխարհային հաջողություններ՝ գլխավորելով շատ երկրների (այդ թվում նաև Ավստրալիա, Ավստրիա, Բրազիլիա, Իռլանդիա, Կանադա, Մեքսիկա, Նոր Զելանդիա, Ռումինիա, ԱՄՆ, Խորվաթիա) հիթ-շքերթները։ Մեծ Բրիտանիայում երգը եղել է № 2-ը՝ զիջելով Ռիհաննայի՝ 10 շաբաթ հիթ-շքերթը գլխավորած «Umbrella» սինգլին, բայց 23 շաբաթ մնացել է UK Singles Chart հիթ-շքերթի թոփ 40-ում և 9 շաբաթ թոփ 10-ում։

Ֆերգին դարձել է ամերիկացի երկրորդ երգչուհին 2000-2009 թվականներին, ում միանգամից երեք սինգլ դարձան չարթփոփերներ Քրիստինա Ագիլերայից հետո, որը արել էր դա 1999-2000 ական թվականներին։ Բացի այդ, սինգլը գրավել է առաջին հորիզոնականը *Billboard* Pop 100, Pop 100 Airplay, Hot 100 Airplay և Hot Digital Songs հիթ-շքերթներում։ American Top 40 հիթ-շքերթում նա մնացել է 49 շաբաթ (26 շաբաթ լավագույն տասնյակում) և առաջատար 8 շաբաթ անընդմեջ։ «Big Girls Don’t Cry»-ը դարձել է Ֆերգիի առաջին հիթը Hot Adult Contemporary Tracks և Adult Top 40 հիթ-շքերթներում, որտեղ նա դարձել է առաջինը 52 կանանց մեջ։ Երգը եղել է շատ հաջողակ 2007 թվականի տվյալներով ԱՄՆ-ում՝ 21 շաբաթ մնալով հիթ-շքերթի Top-10-ում, ներառյալ 18 շաբաթ թոփ 5-ում։
«Big Girls Don’t Cry»-ի վաճառքը 2012 թվականի օգոստոսին կազմել է 3,833,000 օրինակ։

Տեսահոլովակում նկարահանվել է ամերիկացի դերասան Մայլո Էնթոնի Վենտիմիլյան։

## Երգացանկ
* **US CD and Download Single**
# «Big Girls Don' Cry (Big Girls Remix)» — 3:55

* **UK CD Single**
# «Big Girls Don’t Cry» — 4:28
# «Pedestal» — 3:23

* **Australian CD Single**
# «Big Girls Don’t Cry» — 4:28
# «Pedestal» — 3:22
# «Finally» (Live) — 3:50
# «Big Girls Don’t Cry» (Music Video) — 5:08

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

### Decade-end charts

### Բոլոր ժամանակների հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* 
* 

Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:Ֆերգիի երգեր
Ուիմբլդոնի մրցաշարի խառը զուգախաղ 2015

225px|մինի|աջից|Խառը զուգախաղի մրցաշարի հաղթող Մարտինա Հինգիսը
225px|մինի|աջից|Խառը զուգախաղի մրցաշարի հաղթող Լեանդեր Պաեսը
**Ուիմբլդոնի մրցաշարի խառը զուգախաղ 2015**, թենիսի խառը զուգախաղի մրցաշար, թենիսի հիմնական՝ Մեծ Սաղավարտի, մրցաշարերից մեկը։ Անց է կացվել 2015 թվականի հունիսի 19-ից մինչև հուլիսի 12-ը, Լոնդոնի «All England Lawn Tennis and Croquet Club» («Համանգլիական լաուն-թենիսի և կրոկետի ակումբ») ակումբի կորտերում, Մեծ Բրիտանիա։

Նենադ Զիմոնիչը և Սամանտա Ստոսուրը նախորդ մրցաշարի հաղթողներն էին, սակայն Ստոսուրը որոշել էր չմասնակցել խառը զուգախաղի մրցաշարին, իսկ Զիմոնիչը խաղում էր Յարմիլա Գայդոշովայի հետ զույգով, սակայն երրորդ շրջանում պարտություն են կրել Ռոբերտ Լինդստեդտից և Անաբել Մեդինա Գարիգեսից։

Յոթերորդ դասակարգված Լեանդեր Պաեսը և Մարտինա Հինգիսը հաղթել են մրցաշարում, եզրափակիչում 6-1, 6-1 հաշվով առավելության հասնելով Ալեքսանդր Պեյա-Թիմեա Բաբոշ զույգի նկատմամբ։

## Դասակարգում
Բոլոր դասակարգվածները մրցաշարը սկսել են երկրորդ շրջանից։

## Հատուկ հրավիրվածներ (WC)

## Հիմնական ցանց
* Հապավումներ
** Q - Որակավորված
** WC - Wild card, Ջոկեր
** LL - Երջանիկ անհաջողակ
** PR - Պաշտպանված վարկանիշ


### Վերին ցանց
#### Բաժին 1

#### Բաժին 2

### Ստորին ցանց
#### Բաժին 3

#### Բաժին 4





### Վերին ցանց
#### Բաժին 1

#### Բաժին 2

### Ստորին ցանց
#### Բաժին 3

#### Բաժին 4







### Քառորդ եզրափակիչ

### Կիսաեզրափակիչ

### Եզրափակիչ

## Աղբյուրներ
* Պաշտոնական կայք
* Խառը զուգախաղի մրցաշարի ցանց 
* Խառը զուգախաղի մրցաշարի արդյունքներ
* Մրցաշարի պրոֆիլը ATP կայքում
* Ուիմբլդոնի մրցաշարի խառը զուգախաղի եզրափակիչի մասնակիցներն ու հաղթողները

Կատեգորիա:Ուիմբլդոնի մրցաշար
Կատեգորիա:Մեծ սաղավարտի (թենիս) մրցաշարեր
Կատեգորիա:Թենիսի մրցաշարեր
Մալթեփե

**Մալթեփե** (), շրջան Ստամբուլի մարզի ասիական հատվածում՝ Մարմարա ծովի ափին։ Մտնում է Ստամբուլ քաղաքի մեջ։

## Պատմություն
Երկար ժամանակ Մալթեփեն եղել է տեղանք, որտեղ տեղակայված են եղել ստամբուլցիների ամառանոցները։ Շրջանի զարգացումը սկսվել է 1970-ական թվականներին, երբ Ստամբուլի եվրոպական և ասիական հատվածները միացվեցին Բոսֆորի կամրջով։ Շրջանը մեծապես տուժել է 1999 թվականին Իզմիթի երկրաշարժի ժամանակ։

## Արտաքին հղումներ
* Շրջանի պաշտոնական կայք էջը
* Մունիցիպալիտետի պաշտոնական կայք էջը 

Կատեգորիա:Ստամբուլի մարզի բնակավայրեր
Կատեգորիա:Թուրքիայի քաղաքներ
Փենդիք

**Փենդիք** (), շրջան Ստամբուլի մարզի ասիական հատվածում՝ Մարմարա ծովի ափին։ Մտնում է Ստամբուլ քաղաքի կազմի մեջ։

## Պատմություն
Այս տարածքները բնակեցվել են դեռևս մակեդոնացիների օրոք։ Բյուզանդական կայսրության ժամանակաշրջանում կառուցվել է Փենդիքիոն կամ Փանդիքափեում ամրոցը («Հինգ պատ» կամ «հինգ դարպաս»), որը 11- 15֊րդ դարերում թուրք֊ բյուզանդական բախումների ժամանակ, անցել է թուրքերի ձեռքը։

Փենդիք շրջանը առանձնացել է Յուսքյուդար շրջանից 1987 թվականի հուլիսի 4֊ին։

## Արտաքին հղումներ
* Շրջանի պաշտոնական կայք էջ
* Մունիցիպալիտետի պաշտոնական կայք էջ 

Կատեգորիա:Թուրքիայի ձկնորսական համայնքներ
Կատեգորիա:Ստամբուլի մարզի բնակավայրեր
Կատեգորիա:Թուրքիայի քաղաքներ
Էդյոն Գրոֆ

**Էդյոն Գրյոֆ** (; ), հունգարացի լողորդ, Օլիմպիական խաղերի հաղթող և Եվրոպայի չեմպիոն։

## Կենսագրություն
Էդյոն Գրյոֆը ծնվել է 1915 թվականին, Նետիչում (հիմա գտնվում է Խորվաթիայի Վիրովիտացիկո Օոդրավսկայա ժուպազնիայում)։ 1930 թվականից սկսել է ելույթ ունենալ Պեչօ ստորտային ակումբում։ 1934 թվականին շնորհվել է Եվրոպայի չեմպիոնատի ոսկե մեդալով, իսկ 1936 թվականին Բեռլինի Օլիմպիական խաղերում՝ բրոնզե մեդալով։

Երկրորդ համաշխարհային պատերազմից հետո սկսեց աշխատել, որպես մարզիչ, դաստիարակել է մի շարք չեմպիոններ։ 1956 թվականի դեպքերից հետո արտագաղթել է ԱՄՆ։

## Ծանոթագրություններ

## Արտաքին հղումներ
* Էդյոն Գրոֆ  ի օլիմպիական վիճակագրությունը Sports-Reference.com կայքում

Կատեգորիա:Հունգարացի լողորդներ
Տորամ Բաս

**Տորամ Բաս ** (, ), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Ալլոս Կալմար կանտոնի կազմի մեջ։ Կոմունայի շրջանը՝ Կաստելան։

Համայնքի INSEE կոդ՝ 04218։

## Բնակչություն
Համայնքի բնակչությունը 2008 թվականին կազմում էր 202 մարդ։

## Տնտեսություն
2007 թվականի տվյալներով 122 աշխատունակ տարիքի մարդկանցից (15-64 տարեկան) 88-ը տնտեսապես ակտիվ էին, 34-ը անգործ (ակտիվության ցուցանիշը 72,1 %, 1999 թվականին եղել է՝ 65,5 %)։ 88 աշխատունակ բնակիչներից 75-ը աշխատում էին (43 տղամարդ և 32 կին), անաշխատանք էին 13-ը (5 տղամարդ և 8 կին)։ 34 անգործ մարդկանցից 6-ը աշակերտներ կամ ուսանողներ են, 17-ը թոշակառու, 11-ը չէին աշխատում այլ պատճառներով.

## Տեսարժան վայրեր
* Պիեգյու աշտարակ (XIV դար)
* Սուրբ Պետրոսի եկեղեցի  (1588 թվական)
* Նոտր Դամ դը Պիեգյու Ժամատուն (XVI դար) 
* Շատո Գառնիե եկեղեցի  (1859 թվական)
* Սեն Տոմա ժամատուն  (XII—XIII դար)
* Սենտ Ագատ ժամատուն (1861 թվական)

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
*  
* 

Կատեգորիա:Ֆրանսիայի համայնքներ
Կգա մի օր

**Կգա մի օր** (), հայ երգչուհի Սիրուշոյի երգը։ Թողարկվել է 2015 թվականի ապրիլի 23-ին, երկու տարբերակով՝ հայերեն և անգլերեն։ Երգը նվիրված է 1915 թվականի հայոց ցեղասպանության հարյուրամյա տարելիցին։ Երգի տեսահոլովակում ներկայացվում են դրվագներ Մեծ Եղեռնից։

## Պատմություն
Երգի հայերեն տարբերակի խոսքերի հեղինակն Ավետ Բարսեղյանն է։ Իսկ անգլերեն տարբերակի հեղինակները Սիրուշոն, Ռամա Դյուկը և Էլեն Ծաղիկյանը։ Այս երգում նույնպես հայկական ավանդական երաժշտությունը միաձուլված է ժամանակակից ռիթմերով։ Երգը մեծ արձագանքներ ստացավ։ Տեսահոլովակից ներշնչված մի շարք օգտատերեր իրենց ֆեյսբուքյան և ինստագրամի էջում հրապարակում էին նկարներ ՝ դեմքին սև գիծ պատկերված (վերջինս տեսահոլովակի մեջ խորհրդանշում էր ցավ և տառապանք)։ 
Երգի տեսահոլովակի պրեմիերայից հետո երգչուհին իր ֆեյսբուքյան էջում գրառում է կատարել. «Այս շրջանի աշխատանքներիս հիմքում ընկած են հայկական ռիթմեր։ «Լոռվա երեք ոտք»-ը թե՛ իր ռիթմիկ պատկերով, թե՛ իր պարով օգտագործվել է որպես հիմք, որի վրա ստեղծվել է ամբողջովին նոր երաժշտություն և պար։ Մեր պատմության ընթացքում՝ ամենադժվար պահերին անգամ, ինքներս մեզ ուժ ենք տվել երգ ու պարով։ Դա ուժեղ ժողովրդի հատկություն է, որով հպարտ եմ և փորձել եմ այդ ներկայացնել այստեղ։ Ոչ միային երաժշտությունս է հայկականի և համաշխարհայինի միաձուլում, այլև տեսահոլովակը, պարային շարժումները, հագուստնեերը և այլն։ Այսպիսինն եմ ես, այսպիսինն է իմ իրականությունը։ Յուրաքանչյուր լեզվի խորհուրդ տարբեր է։ Հայերեն երգել եմ այն, ինչ կուզեի իմ հայրենակիցներին ասել։ Անգլերենը հարց ու պահանջ է՝ ուղղված աշխարհի «անտարբեր» մարդկանց»։

## Տեսահոլովակ
**Կգա մի օր** երգի և՛ հայերեն, և՛ անգլերեն տարբերաներն ունեն մեկ տեսահոլովակ։ Երգի մեջ միահյուսվում են հայկական ավանդական հնչերանգները ժամանակակից փոփ երաժշտության հետ։ Տեսահոլովակը նկարահանվել է Թալինի Սուրբ կաթողիկե կիսաավեր եկեղեցում։ Իր ճարտարապետական լուծումներով այն հիշեցնում է Դվինի Կաթողիկե եկեղեցին, որը համարվում է վաղ միջնադարյան հայկական ճարտարապետության եզակի հուշակոթողներից մեկը, որը կառուցվել է 7-րդ դարում Կամսարական իշխանների կողմից, երբ հայ առաքելական եկեղեցին ստիպված էր ընդունել քաղկեդոնականություն։ Ինչպես ՊռեԳոմեշ տեսահոլովակում, այստեղ նույնպես Սիրուշոն կրում է հայկական ավանդական նախշերով հագուստներ։

## Ծանոթագրություններ

Կատեգորիա:2016 երգեր